Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston yhteisestä kannasta Euroopan parlamentin ja neuvoston asetuksen antamiseksi tilastointiin tarkoitettujen yritysrekisterien laatimista koskevan yhteisen kehyksen vahvistamisesta ja neuvoston asetuksen (ETY) N:o 2186/93 kumoamisesta /* KOM/2007/0389 lopull. - COD 2005/0032 */





[pic] | EUROOPAN YHTEISÖJEN KOMISSIO | Bryssel 10.7.2007 KOM(2007) 389 lopullinen 2005/0032 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston yhteisestä kannasta Euroopan parlamentin ja neuvoston asetuksen antamiseksi tilastointiin tarkoitettujen yritysrekisterien laatimista koskevan yhteisen kehyksen vahvistamisesta ja neuvoston asetuksen (ETY) N:o 2186/93 kumoamisesta 2005/0032 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston yhteisestä kannasta Euroopan parlamentin ja neuvoston asetuksen antamiseksi tilastointiin tarkoitettujen yritysrekisterien laatimista koskevan yhteisen kehyksen vahvistamisesta ja neuvoston asetuksen (ETY) N:o 2186/93 kumoamisesta (ETA:n kannalta merkityksellinen teksti) 1. TAUSTA Ehdotuksen toimittaminen Euroopan parlamentille ja neuvostolle (KOM(2005)112 – 2005/0032(COD)): | 5. huhtikuuta 2005 | Euroopan parlamentin lausunto, ensimmäinen käsittely: (PE A6–0194/2006) | 1. kesäkuuta 2006 | Neuvoston yhteisen kannan vahvistaminen: | 21 toukokuu 2007 | 2. komission ehdotuksen tarkoitus Ehdotuksen tavoitteena on ottaa uudet tarpeet huomioon ja saattaa nykyinen yritysrekistereitä koskeva asetus (neuvoston asetus (ETY) N:o 2186/93) ajan tasalle. Esiin on noussut erityisesti kolme uutta tarvetta: - talouden maailmanlaajuistuminen on luonut tarpeen kerätä konserneja koskevaa tietoa - eri sektorien toimialoilla tapahtunut yhdentyminen edellyttää, että tilastot kattavat koko talouden - yhtenäismarkkinat edellyttävät entistä parempaa tilastollista vertailtavuutta, joka riippuu erityisesti siitä, onko EU:n alueella toimivien yritysten perusjoukkoa varten saatavilla yhdenmukaisia tietolähteitä. Komission ehdotuksella on tarkoitus kumota neuvoston asetus (ETY) N:o 2186/93. 3. Yhteistä kantaa koskevat huomautukset 3.1. Yleistä Ensimmäisessä käsittelyssään Euroopan parlamentti hyväksyi komission ehdotuksen tehtyään siihen 22 tarkistusta. Valtaosa tarkistuksista oli luonteeltaan toimituksellisia tai teknisiä, eivätkä ne vaikuttaneet ehdotukseen sisältöön. 3.2. Euroopan parlamentin tarkistuksia koskevat päätökset ensimmäisen käsittelyn jälkeen Komissio on hyväksynyt Euroopan parlamentin ehdottamat tarkistukset. Euroopan parlamentin päätöslauselman lähestymistapa ehdotukseen on myönteinen, ja valtaosa 22 tarkistuksesta on luonteeltaan teknisiä ja toimituksellisia selvennyksiä. Neuvosto on vahvistanut tarkistukset yhteisessä kannassaan. 3.3. Neuvoston lisäämät uudet säännökset ja komission kanta Neuvosto hyväksyi 17. heinäkuuta 2006 päätöksen 2006/512/EY, jolla muutetaan menettelystä komissiolle siirrettyä täytäntöönpanovaltaa käytettäessä 28. kesäkuuta 1999 tehtyä päätöstä 1999/468/EY ja jolla otetaan käyttöön uusi menettely, joka on nimeltään ”valvonnan käsittävä sääntelymenettely” (5a artikla). Uutta komiteamenettelyä on noudatettava, kun on kyse laajakantoisista toimenpiteistä, joilla muutetaan Euroopan yhteisön perustamissopimuksen 251 artiklassa määrättyä menettelyä noudattaen annetun perussäädöksen muita kuin keskeisiä osia, myös poistamalla joitakin niistä tai täydentämällä säädöstä lisäämällä uusia muita kuin keskeisiä osia. Neuvoston lisäämät uudet säännökset koskevat komissiolle siirrettyä täytäntöönpanovaltaa, kun uutta menetelmää on sovellettava. Komissiolle siirretään täytäntöönpanovaltaa erityisesti siten, että sen tehtävänä on saattaa ajan tasalle liitteessä oleva rekisteröitävien tietojen luettelo, määritelmät ja jatkuvuussäännöt, päättää kattavuudesta pienimpien yritysten ja vain kotimaassa toimivien konsernien osalta, yhteisten laatustandardien vahvistamisesta sekä laaturaporttien sisällöstä ja toimittamisjaksoista ja vahvistaa rekisterien ajan tasalle saattamista koskevat säännöt. Nämä laajakantoiset toimenpiteet, joilla muutetaan asetuksen muita kuin keskeisiä osia, olisi hyväksyttävä neuvoston päätöksen 1999/468/EY 5a artiklan mukaista valvonnan käsittävää sääntelymenettelyä noudattaen. Virke "Sitä sovelletaan 1 päivästä tammikuuta 2007" jätettiin pois 18 artiklasta, koska asetuksen hyväksyminen viivästyi; sen tarkoituksena oli täsmentää soveltamispäivä tulevaisuutta varten, eikä kyseessä ollut takautuva soveltaminen. Asetusta sovelletaan kahdennestakymmenennestä päivästä sen jälkeen, kun se on julkaistu. Komissio hyväksyy nämä uudet säännökset. 4. Päätelmät Näillä edellytyksillä ja edellä esitetyn johdosta komissio antaa myönteisen lausunnon yksimielisesti hyväksytystä neuvoston yhteisestä kannasta.